
  Parlamentul României   

 Camera Deputaţilor

Comisia pentru administraTie
publica, 

            13 septembrie 1999

amenajarea teritoriului  Si echilibru 


Nr.1062 /XVIii/6

ecologic 

A   V   I   Z

asupra propunerii legislative  pentru modificarea 

Legii nr.54/1998 privind circulaţia juridică a terenurilor


Cu adresa nr.162 din 28 iunie 1999, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu propunerea legislativă pentru modificarea Legii nr.54/1998 privind circulaţia juridică a terenurilor.



In şedinţa din 8 septembrie 1999, Comisia pentru administraţie publică, amenajarea teritoriului şi echilibru ecologic a examinat propunerea legislativă sus-menţionată şi a hotărât să se propună respingerea acesteia, pentru următoarele considerente:

1. Obiectul propunerii legislative nu se încadrează în obiectul de reglementare a Legii nr.54/1998. Comasarea şi schimbarea amplasamentelor terenurilor agricole, deşi implică un circuit juridic al acestora (eventual un schimb) nu sunt modalităţi de realizare  a circulaţiei “juridice” a acestor bunuri imobile.

2. Schimbul de terenuri este reglementat în mod amănunţit de art.12 din Legea nr.54/1998. Folosind instituţia juridică a schimbului, în formele prevăzute de lege, se pot realiza comasările şi schimbările de amplasamente avute în vedere de iniţiator, fără a fi nevoie să se introducă prevederi speciale în acest sens.

3. Intrucât, în condiţiile proprietăţii private, schimbarea amplasamentelor implică şi schimbarea proprietarului, apreciem că o asemenea operaţiune nu s-ar putea şi nu este bine să se realizeze de către un alt organ, decât notarul public.



Prin obiectul său de reglementare, propunerea legislativă face parte din categoria legilor organice. 



PRESEDINTE,



SECRETAR,



ION CÎRSTOIU


SORIN IOAN MARINESCU

Expert parlamentar

Fleşariu Ionel
